Šiaulių gidas

Šokių vakaras. Groja grupė „Bičiuliai“
2026-01-25 17:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2026 m. sausio 25 d. 17 val.

5 Eur

Sausio 25 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Bičiuliai“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Organizatorius – Šiaulių kultūros centras.

Spektaklis vaikams „Mažasis princas“
2026-01-25 13:00 (Europe/Moscow) | Šiaulių dramos teatras
Režisierius ir inscenizacijos autorius – Šarūnas Datenis
Dailininkai – Antanas Dubra, Vladas Suncovas
Kompozitorius – Vytautas Leistrumas
Šviesų dailininkas – Julius Kuršys
Vaizdo projekcijų autoriai – Martynas Aužbikavičius, Aušrys Liaudanskas

Spektaklį pagal visame pasaulyje gerai žinomą knygą „Mažasis princas“ pastatė originaliais teatriniais ieškojimais garsėjantis režisierius Šarūnas Datenis. Tai pirmasis jauno kūrėjo ir jo kūrybinės komandos darbas Šiauliuose. „Mažojo princo“ premjera, skirta mažiesiems žiūrovams nuo šešerių metų, tačiau ji turėtų būti vienodai įdomi visiems, kas yra skaitęs ir visam gyvenimui pamėgęs šį Antoine de Saint-Exupery kūrinį.

„Mažasis princas“ – tai filosofinė pasaka, švelniai ironizuojanti „rimtą“, tik skaičius ir racionalųjį pradą pripažįstantį suaugusiųjų pasaulį. Čia raginama žvelgti į pasaulį atvira širdimi, kalbama apie tai, kas iš tiesų svarbu šiame gyvenime – meilę, patirtį, draugystę, atsakomybę. 1943 m. pasirodžiusi nedidelės apimties novelė – alegorinė pasaka „Mažasis princas“ – tapo visų laikų viena geriausiai perkamų knygų pasaulyje. Pagal ją kuriami spektakliai, operos, animaciniai ir vaidybiniai filmai.

Savąją inscenizaciją Valstybiniame Šiaulių dramos teatre pristatantis režisierius Š. Datenis teigia, kad spektaklyje į „Mažojo princo“ pasaulį bus žvelgiama šiuolaikiškai, tačiau esminės knygoje deklaruojamos vertybės išliks tos pačios – tai meilė, draugystė, atsakomybė, bendravimo džiaugsmas. Režisierius įsitikinęs, kad vaikams, o kartu ir suaugusiems, vertėtų neužmiršti, kad „tu tampi amžinai atsakingas už tą, ką prisijaukini“.

Istorija apie dykumos viduryje priversto nusileisti lėktuvo piloto ir mielo berniuko iš kitos planetos draugystę vienodai žavi tiek vaikus, tiek suaugusius: kaip knygos dedikacijoje rašė Antoine de Saint-Exupery, „visi suaugusieji iš pradžių buvo vaikai“. Kiekvienas, skaitęs šį literatūros klasika tapusį kūrinį, veikiausiai turi susikūręs savąją „Mažojo princo“ viziją. Š. Datenis prisipažįsta, kad šis pasirinkimas stipriai įpareigoja: pasak jo, „Mažasis princas“ yra tapęs tarsi vaikų literatūros „Hamletu“.

Spektaklio Šiauliuose kūrėjai „Mažojo princo“ pasaulį bando atverti tarsi žmogiškąjį „kosmosą“, paslaptingą erdvę ir kartu žemišką vietą, kurioje įvyksta svarbiausieji gyvenimo pažinimo momentai. Mažojo princo vaidmuo patikėtas aktoriui Aidui Matučiui. Visus likusius personažus: Pilotą, Garbėtrošką, Girtuoklį, Žibintininką, Rožę, Lapę, Gyvatę įkūnys du aktoriai – Dalius Jančiauskas ir Monika Šaltytė. Spektaklis, kaip įprasta šiai kūrybinei komandai, statomas su ypatingu, kone precizišku atidumu vizualiesiems ir muzikiniams sprendimams, o draminio teatro vaidybos stilistika papildoma lėlių ir objektų teatro elementais.

Debiutinis režisieriaus Š. Datenio spektaklis „Gaidelis pinigautojas“, kurtas kartu su iliustratoriumi Antanu Dubra, 2012 m. buvo apdovanotas Auksiniu scenos kryžiumi. Š. Datenis yra sukūręs keletą neįprasto žanro spektaklių: kino ir lėlių pasaką „Mergaitė su degtukais“, magijos ir gyvos muzikos spektaklį „Čia buvo/čia nėra“, mokslo ir meno spektaklį „Evoliucija“. Š. Datenis spektaklius vaikams kuria labai atsakingai, be naivaus infantilumo, atsižvelgdamas į jaunosios auditorijos lūkesčius. Jis drąsiai tvirtina norįs atstovauti inovatyviam teatrui: „Kaskart stengiuosi kurti tai, ko dar niekas nėra sukūręs. Baisu pradėti kartotis“.

Didžiosios išpirktuvės Šiauliuose
2026-01-25 10:00 - 16:00 (Europe/Helsinki) | Šiaulių arena
„Didžiosios išpirktuvės“ – nuolaidų kupina mugė!
📆 Sausio 25 d. | Šiaulių arena
Kviečiame į naujo koncepto mugę, kurioje viskas suksis apie ypatingas kainas ir galimybę atrasti daugiau už mažiau!
Čia susitiks mados mylėtojai, drabužių dizaineriai, papuošalų kūrėjai, aksesuarų gamintojai, tautinio paveldo puoselėtojai, amatininkai, meno atstovai bei gardaus maisto ir gėrimų kūrėjai. Visi dalyviai didžiajai daliai savo asortimento pasiūlys nuolaidas nuo 20 % .
Apsilankyk ir apsipirk daugiau už mažiau! 😉
Vieta: Šiaulių arena
Data: 2026 m. sausio 25 d.
Mugės darbo laikas: 10:00–16:00
Organizatorius: UAB „Festivus“
Renginio partneris: UAB „Gtenta“
📸 Mugės metu bus fotografuojama ir filmuojama.

Auksinių šlagerių festivalis: SAULĖS MIESTAS 2026
2026-01-24 18:00 (Europe/Helsinki) | Šiaulių arena
Auksinių šlagerių festivalis – SAULĖS MIESTAS!
Šiauliai vėl virs estrados muzikos sostine! Sausio 24 d. Šiaulių arena prisipildys šviesų, šypsenų ir legendinių hitų, kurie paliečia širdį! Scenoje – visos žvaigždės, kurių dainas moka visa Lietuva: Rytis Cicinas, Radži, Andrius Rimiškis, RONDO, 16 Hz, Nerija, Ovidijus Vyšniauskas, Vytautas Šiškauskas. Dainuok, šok ir švęsk gyvenimą drauge su auksinių šlagerių legendomis! Tai bus vakaras, kupinas nostalgijos, juoko ir tikro lietuviško žavesio.
Šventė, kurios negalima praleisti – juk tokia muzika nesensta!
Renginio informacija

Durys atidaromos: 16:30 val.
Renginio trukmė: ~2 val.
Petrauka: yra
Vaikai įleidžiami nemokamai: ne
Nuolaidos: nėra
Amžiaus cenzas: nėra
Svarbi informacija: Salės planas gali plėstis/keistis. Bilietų kaina gali kilti.
Fotografavimas/filmavimas: Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.
Organizatorius: MB „Show industries”. Renginio organizatorius prisiima atsakomybę dėl renginio ir jo kokybės bei bilietų į renginį platinimo. Šiaulių arena teikia renginio organizatoriui tik renginio vietos nuomos paslaugą ir už renginį bei jo vykdymą neatsako.

Teatralizuotas „Liukabu“ koncertas
2026-01-24 17:00 (Europe/Helsinki) | Šiaulių kultūros centro Rėkyvos kultūros namai (Energetikų g. 7)
Sausio 24 d. 17 val. Rėkyvos kultūros namuose laukia žaismingomis dainomis ir spalvotais atradimais alsuojantis vaikystės pasaulis.
Autoriniuose „LiuKaBu“ kūriniuose pasitinka iš tolimųjų džiunglių bei vasaros kaimo atklydę gyvūnai, spalvoti jausmai, draugystės džiaugsmas, skaudukai ir rimti filosofiniai pamąstymai.
Gyvuose pasirodymuose šarmingoji Kamilė ir netikėtų garsų meistras Bogis vaikus (bei kažkada jais buvusius) įtraukia į muzikinį nuotykį, kuriame norisi dainuoti, šokti, dūkti, prisiglausti apsikabinimui ir pabūti drauge dar kiek ilgėliau.
Nors programa subalansuota vaikams nuo 2 iki 10 metų, ji skirta visai šeimai – nuo pačių mažiausių iki šimtamečių svajotojų.
Bilieto kaina: 6, 5.40* ir 3** Eur. Bilietus platina Šiaulių kultūros centro kasa ir www.ticketmarket.lt.
Šiaulių kultūros centro kasos darbo laikas darbo dienomis: 9–18 val., savaitgaliais – 1 val. prieš renginį. Tel. +370 683 57 691.
Renginio trukmė: ~1 val.
Organizatorius – Šiaulių kultūros centras.
*10 proc. nuolaida taikoma Šiaulių miesto savivaldybėje gyvenamąją vietą deklaravusiam asmeniui, kuris pateikia fizinę plastikinę šiauliečio kortelę arba naudodamasis mobiliąja programėle „Šiauliai“ pateikia virtualiąją šiauliečio kortelę.
**50 proc. nuolaida taikoma moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę, ikimokyklinio amžiaus vaikui, vaikų globos namų auklėtiniui, šeimos namų gyventojui, asmeniui su negalia, socialiai remtinų šeimų moksleivių grupei, pateikusiai sąrašą.
**100 proc. nuolaida taikoma vaikui iki 5 metų, neužimančiam papildomos sėdimos vietos renginio metu, asmeniui su negalia, kuriam reikalinga lydinčiojo asmens (1 asmuo) pagalba, ir lydinčiajam asmeniui (būtina išankstinė registracija).
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.

Tarmių vakaras
2026-01-23 15:00 (Europe/Helsinki) | Šiaulių kultūros centro Rėkyvos kultūros namai (Energetikų g. 7)
Sausio 23 d. 15 val. kviečiame į jaukų ir smagų Tarmių vakarą, kuriame skambės autentiški posakiai, greitakalbės, patarlės ir žaidimai iš skirtingų Lietuvos regionų.
Vakaro metu dalyviai bus įtraukti į komandines rungtis, pristatančias Žemaitijos, Aukštaitijos, Dzūkijos ir Suvalkijos tarmių spalvingumą.
Nuotaiką kurs Šiaulių kultūros centro folkloro ansamblis „Salduvė“ (meno vad. D. Daknys), jų atliekami kūriniai kurs jaukią, tradicijomis alsuojančią atmosferą, kviesiančią ir padainuoti, ir pašokti.
Renginio trukmė: ~2 val. 30 min.
Organizatorius – Šiaulių kultūros centras.
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.

Renginys nemokamas

Grupės „Čilinam“ teatralizuotas koncertas „Lietuviška muzika veža“
2026-01-22 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
„Kartu jau tiek, kad nebeprisimenam kiek. Bet per tą laiką spėjome ir išsiskirti su žmonom ir vėl susituokti (kai kurie su ta pačia antrą kartą). „Prisigimdėme“ krūvas vaikų.
Per krizes praradome namus, bet pasistatėme ir vėl po kelis. Kartais užbaliavodavome taip, kad nelikdavo nei teisių, nei proto. Nuostabus laikas kartu!
Kai mes įkūrėme savo grupę, bendras visų trijų narių amžius nesiekė ir 100 metų. Dabar jau sparčiai artėjam prie 150-šimtmečio! Tuo labai didžiuojamės. Nes mes ne kokia mergaičių grupė. Amžius mus puošia. Mums taip sakė. Mes tuo šventai tikime,“ – trys Lietuvoje puikiai žinomi žmonės: R. RUDOKAS, M. JAMPOLSKIS IR STANO kviečia į koncertą.
Renginio trukmė: ~1 val. 20 min.

Muzikinė drama „Beatričė“
2026-01-20 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Režisieriui Arvydui Lebeliūnui jau ilgą laiką galvoje kirbėjo mintis atskleisti dviejų nesutaikomų priešų: gėrio ir blogio, meilės ir velnio grumtynes. Ši kova visu ryškumu atsiskleidžia J. Grušo tragikomedijoje „Velnias, meilė ir džiazas“. Šis kūrinys tapo neatsitiktiniu, o sąmoningu įkvėpimu ir pagrindu sukurti muzikinę dramą „Beatričė“. Čia atskleidžiama aistrų prigimtis, paverčianti žmogų žvėrimi ir atvirkščiai. Žiūrovas režisieriaus dėka, įtraukiamas į jaunų žmonių gyvenimo sūkurį, kur valdo pašėlusi muzika ir meilės aistra. Visą valdanti sistema įkalina jaunus žmones mele, primesdama tarybinės moralės normas. O žmogaus prigimtyje kodas – būti laisvam, gyventi! Visą tai verčia priešintis tuometinei sistemai, tėvų diktuojamai moralei, net užgimusiai širdyje meilei. Tačiau ne viskas tėra akla tamsa. Kas gi nugalės – meilė ar tamsa? Atsakymas slypi ne tik pačioje pjesės pabaigoje, bet ir kiekvieno žiūrovo širdyje.
Režisierius – Arvydas Lebeliūnas
Choreografė – Lina Šimkienė
Muzikos režisierė – Rasa Stoškuvienė
Šviesų dailininkas – Evaldas Šmitkinas
Šviesų operatorius – Vilius Pavinkšnys
Garso režisierius – Mindaugas Butkus
Vaidina:
BEATRIČĖ – Vaida Kavaliauskaitė
ANDRIUS – Valdas Vaitiškis
JULIUS – Arūnas Jokubauskas
LUKAS – Karolis Liaučius/Remigijus Pelenis
ZINA – Jūratė Levickaitė
ANDRIAUS TĖVAS – Tomas Montvila
JULIAUS TĖVAS – Remigijus Pelenis / Karolis Liaučius
GYDYTOJAS – Tomas Montvila
DIREKTORIAUS PAVADUOTOJA – Remigijus Pelenis/Karolis Liaučius
Spektaklyje atliekamos grupių „Gintarėliai“, „Kertukai“, „Eglutės“, „Antanėliai“, „Gėlių vaikai“ dainos.
Skirta asmenims nuo 14 metų.

Spektaklis „Prarasta Katarinos Blum garbė“
2026-01-17 18:00 (Europe/Helsinki) | Šiaulių dramos teatras
Režisierius ir inscenizacijos autorius – Agnius Jankevičius
Scenografė ir kostiumų dailininkė – Laura Luišaitytė
Vaizdo projekcijų autorius – Rimas Sakalauskas
Šviesų dailininkas – Darius Malinauskas
Muzika – Agnius Jankevičius

Ramaus būdo, nepriekaištingos reputacijos mergina – Katarina Blum – dirba namų tvarkytoja pasiturinčių miestiečių namuose. Vieną vakarą, gavusi bičiulės kvietimą, Katarina nuvyksta į vakarėlį, kuriame susipažįsta su simpatišku vaikinu ir praleidžia su juo naktį. Ryte nubudusi vaikino neberanda, o į jos butą įsiveržusi policija Katariną suima kaip teroristinės grupuotės, su kuria siejamas vaikinas, bendrininkę. Katarinos vardas iškart atsiduria žiniasklaidos dėmesio centre. Policija kruopščiai narsto įtariamosios gyvenimą: jos užrašų knygutes, taupomosios kasos sąskaitų išrašus, pajamas, išlaidas, asmeninius laiškus, automobilio kilometražą. Spaudoje pasirodo skambios antraštės, o Katariną pažinoję žmonės pirmiausia skuba gelbėti savo reputaciją. Paradoksalu, bet šiame „tiesos ieškojimo“ procese niekam nerūpi tikroji tiesa – išimtys čia pateikiamos kaip taisyklės, abejonės – kaip kaltinimai, bereikšmės frazės perrašomos pakeičiant sakinių struktūrą, kablelių ir žodžių vietą. Taip iš musės padaromas dramblys.
Režisierius Agnius Jankevičius Katarinos Blum istoriją pasakoja, pasitelkdamas populiarių TV muzikinių pokalbių šou formatą. Spektaklio turinys publikai pateikiamas tarsi tai būtų dinamiškas, humoristinis, šmaikščių interviu ir gyvai atliekamų muzikinių numerių prismaigstytas „Vėlyvo vakaro šou“. Šis spektaklis, kurio žanras žaismingai apibūdinamas kaip muzikinė-kriminalinė byla, yra tarsi lengva miuziklo parodija, kurioje netrūksta humoro, ironijos ir kritiško žvilgsnio į šių dienų visuomenę. Gyvai atliekama muzika ir dainomis pripildytas pastatymas atveria daugeliui mūsų mažai pažįstamus sensacingų istorijų „darymo“ užkulisius, kuriuose eiliniai gyvenimai lengvabūdiškai paverčiami intriguojančiais šou.
Katarinos Blum istorija, rodos, parašyta šiomis dienomis, tačiau Nobelio premijos laureato Heinricho Böllio romanas, pagal kurį sukurtas spektaklis, pasirodė prieš 50 metų. Dar ir šiandien aktualumu pribloškiantis pasakojimas buvo kuriamas realių įvykių pagrindu ir vos pasirodęs sulaukė didelio politinio rezonanso Vokietijoje. Tuo metu neatsakingų, besivaikančių sensacijų žurnalistų pagalba bendradarbiavimu su kairiųjų pažiūrų ekstremistais buvo apkaltinta daug Vakarų Vokietijos piliečių. Nors beveik visi spaudos išviešinti įtarimai nepasitvirtino, tačiau kai kuriems iš apkaltintųjų buvo negrįžtamai sugadinta reputacija, psichinė ir fizinė sveikata. H.Böllis gerai pažinojo „nešvarių“ žaidimų užkulisius ir šią savo patirtį suguldė į apysaką apie eilinę merginą Katariną Blum.
Spektaklis „Prarasta Katarinos Blum garbė“ kalba apie kiekvieno mūsų asmeninio saugumo pažeidžiamumą, greitai tirpstančią ribą tarp privatumo ir viešumo, apie atsitiktinių aplinkybių ir medijų poveikį, apie nesibaigiančias manipuliacijas, variacijas, interpretacijas, veidmainystes ir melagystes, su kuriomis susiduriame kiekvieną dieną.

Premjera – 2022 m. rugsėjo 10 d.

Protėvių dainų ratas Šiauliuose
2026-01-17 17:30 (Europe/Helsinki)
Ar kada jautėte, kaip daina paliečia giliausias sielos stygas?
Kviečiame jus į unikalią edukacinę ir patyriminę kelionę, kurioje per lietuvių liaudies dainas, sutartines ir raminančius kanklių garsus ieškosime ryšio su savo šaknimis, gamta ir bendruomene. Tai ne tik dainavimas – tai gilus savęs pažinimo procesas, prieinamas kiekvienam.
______________________________________________________________________
Šis renginis skirtas Jums, jei:
-Ieškote vidinės ramybės ir atsipalaidavimo.
-Norite geriau pažinti lietuvių kultūros simboliką ir dainų prasmę.
-Troštate pajusti bendrystę dainuojant rate.
-Muzikinės žinios nebūtinos – laukiami tiek pradedantieji, tiek pažengę.
______________________________________________________________________
Renginio programa:
-Jauki įžanga: trumpas pasakojimas apie dainų istoriją ir mūsų protėvių paveldą.
-Dainų kelionė: mokysimės ir kartu atliksime liaudies dainas, atitartines bei magiškas sutartines.
-Simbolių kalba: atskleisime dainų tekstuose užkoduotas prasmes ir mitologiją.
-Kanklių meditacija: atsipalaidavimas skambant gyviems kanklių garsams.
-Bendrystės laikas: šilta arbata ir jaukūs pokalbiai po užsiėmimo
______________________________________________________________________
Bilietai ir registracija:
Vienam asmeniui: 15 €. Dviem asmenims (draugo bilietas): 25 €
Džiaugiamės, kad šis edukacinis patyrimas aplankys net kelis Lietuvos miestus, todėl kviečiame prisijungti Jums patogiausioje vietoje:
-Panevėžys: Sausio 17 d. 12:30
-Šiauliai: Sausio 17 d. 17:30
-Klaipėda: Sausio 18 d. 12:00
-Kaunas: Sausio 18 d. 18:30
-Vilnius: Sausio 20 d. 18:30
Vietų skaičius ribotas, todėl išankstinė registracija per „Paysera Tickets“ yra būtina.
Norite šios patirties savo grupei? Šią edukacinę veiklą galite užsisakyti privačiam renginiui, šventei ar komandos formavimui. Dėl pasiūlymo kreipkitės: skaistakalnio.romuva@gmail.com
Pajusk senąsias dainas! Susitikime!

Sausio 13-osios renginiai
2026-01-12 - 2026-01-14
Sausio 5–13 d.
Meninė instaliacija „Sargyba, kuri nepamiršta: Sausio 13-osios istorija“
P. Višinskio aikštė
Org. Šiaulių kultūros centras
Sausio 12 d.
17.30 val. Laisvės gynėjų dienos renginys ir atminimo laužai
Dalyvauja Jurga Šeduikytė su grupe, gen. Povilo Plechavičiaus šaulių (Šiaulių apskr.) 6-oji rinktinė, VSAT prie LR VRM Pagėgių pasienio rinktinės Šiaulių pasienio užkarda
Prisikėlimo aikštė
Org. Šiaulių kultūros centras
18.00 val. šv. Mišios
Šv. apaštalų Petro ir Pauliaus katedra, Aušros tak. 3
Sausio 13 d.
8.00 val. pilietinė iniciatyva „Laisvės šviesa“
Šiaulių miesto mokyklos, įstaigos ir organizacijos
10.00–18.00 val. Žanetos Jasaitytės-Bessonovos personalinės kūrybos parodos „Paslapčių užribiai“, Girmanto Rudoko koliažų parodos „Epizodai“ ir Tomo Rudoko tapybos darbų parodos „RRR“ lankymas
Šiaulių dailės galerija, Vilniaus g. 245
16.00 val. susitikimas su šiauliečiais parlamento gynėjais, Lietuvos kariuomenės kūrėjais, savanoriais
Šiaulių „Aušros“ muziejaus Venclauskių namai-muziejus, Vytauto g. 89
17.00 val. Sausio 13-osios minėjimo koncertas
Dalyvauja ansamblis „Fresco“
Įėjimas su nemokamais kvietimais, kuriuos nuo sausio 5 d. platina Šiaulių kultūros centro kasa, Rėkyvos kultūros namai ir www.ticketmarket.lt. Kvietimų skaičius ribotas
Šiaulių kultūros centro Rėkyvos kultūros namų Koncertų salė, Energetikų g. 7
17.30 val. Dariaus Juodžio knygos-albumo „Partizanų Vytautas. Jono Žemaičio-Vytauto gyvenimo ir atminties vaizdai“ pristatymas
Šiaulių apskrities Povilo Višinskio viešoji biblioteka, Aušros al. 62
19.00 val. pokalbių vakaras „Atminties šviesoje“ (iš ciklo „Laisvės švyturiai“, skirto Sausio 13-osios 35-mečiui) ir R. Parafinavičiaus fotografijų paroda
Dalyvauja Vilmantas Dambrauskas, Rolandas Parafinavičius, Sigitas Prancuitis, Alfredas Vilbikas, Nijolė Saimininkienė. Moderatorius Rytis Milkintas
Koncertinės įstaigos „Polifonija“ Kamerinė salė, Aušros al. 15
Sausio 13–18 d.
13–16 d. 11–19 val., 17–18 d. 11–17 val. arba „Aušros“ muziejaus darbo valandomis Laisvės gynėjų dienos minėjimas
Programoje: istorinės vaizdo medžiagos ir pasakojimų apie Sausio 13-ąją peržiūros, muziejinių vertybių iš sausio įvykių eksponavimas
Šiaulių „Aušros“ muziejaus Venclauskių namai-muziejus, Vytauto g. 89
Sausio 21 d.
13.30 val. paskaita gimnazistams „Šviesos sargai“
Dalyvauja: Valstybės sienos apsaugos tarnybos Šiaulių pasienio užkardos bendruomenės pareigūnė Loreta Jurevičiūtė-Šamonskė. Renginio metu vyks pažintis su kinologu ir tarnybiniu šunimi. Moderatorius Rytis Milkintas.
Koncertinės įstaigos „Polifonija“ Kamerinė salė, Aušros al. 15
Sausio 29 d.
19.00 val. koncertas-performansas „Laisvės šviesa“
Dalyvauja Raminta Naujanytė Bjelle, Šiaulių valstybinis choras „Polifonija“ (dirig. L. Balandis). Režisierius Augustas Gornatkevičius
Bilieto kaina 15 ir 10 Eur. Bilietus platina www.ticketmarket.lt
Valstybinis Šiaulių dramos teatras, Tilžės g. 155
Org. KĮ Šiaulių valstybinis kamerinis choras „Polifonija“.
INICIATYVOS, EDUKACINIAI UŽSIĖMIMAI, DIRBTUVĖS
Sausio 1–31 d.
Literatūrinė paroda „Sausio 13-oji“
Šiaulių miesto savivaldybės viešosios bibliotekos „Spindulio“ filialas, Spindulio g. 5
Sausio 6–15 d.
Edukacija 5–12 kl. moksleiviams ir suaugusiesiems „Šiaulių miesto ir krašto istorija dokumentiniuose vaizdo įrašuose: valstybingumo kelias. Atgimimo laikotarpis Šiauliuose“
Tiksli data, laikas ir vieta derinami registracijos metu tel. +370 41 371737, el. p. jone.goryte@savb.lt
Nuotoliniu būdu, paslaugos gavėjo įstaigoje Šiaulių mieste arba Šiaulių apskrities Povilo Višinskio viešojoje bibliotekoje, Aušros al. 62
Org. Šiaulių apskrities Povilo Višinskio viešoji biblioteka
Sausio 12 d.
10–17 val. vaško žvakės sukimo dirbtuvės
Pavieniai asmenys be registracijos laukiami 10–17 val. Grupėms tikslus laikas derinamas registracijos metu tel. +370 41 371737, el. p. rita.giniotiene@savb.lt
Šiaulių apskrities Povilo Višinskio viešoji biblioteka, Aušros al. 62
15.20 val. bėgimas, skirtas Laisvės gynėjų dienai
Šiaulių „Romuvos“ gimnazija, Dainų g. 7
Sausio 12–15 d.
Edukacija „Istorijos seklys: Sausio 13-osios reliktai“
Skirta 1–8 kl. moksleiviams. Tiksli data ir laikas derinami registracijos metu tel. +370 41 371737, el. p. jurgita.vijuniene@savb.lt
Šiaulių apskrities Povilo Višinskio viešoji biblioteka, Aušros al. 62
Sausio 13 d.
10.00 val. viktorina „Kelias į laisvę“
Būtina registracija tel. +370 41 55 26 70, el. p. ieva.kadziulyte@smsvb.lt
Šiaulių miesto savivaldybės viešosios bibliotekos „Aido“ filialas, Aido g. 27
10.00 val. edukacija „Laisvės bokštas iš knygų“
Būtina registracija tel. +370 41 55 26 06, el. p. vaida.kondrotiene@smsvb.lt
Šiaulių miesto savivaldybės viešosios bibliotekos Skaitytojų aptarnavimo skyrius, Aido g. 27
10.00 val. komiksų dirbtuvės „Sausio 13-osios herojai“
Būtina registracija tel. +370 41 52 49 96, el. p. rimante.filipaviciene@smsvb.lt
Šiaulių miesto savivaldybės viešosios bibliotekos „Saulės“ filialas, K. Korsako g. 10
10.15 val. edukacija „Atminimo ženkliukų gamyba“
Būtina registracija tel. +370 41 52 50 08, el. p. rita.boziene@smsvb.lt
Šiaulių miesto savivaldybės viešosios bibliotekos „Šaltinėlio“ filialas, Trakų g. 20A
10.30 val. viktorina „Sausio 13-oji: drąsos egzaminas“
Būtina registracija tel. +370 41 54 50 13, el. p. aleksandra.luksiene@smsvb.lt
Šiaulių miesto savivaldybės viešosios bibliotekos „Spindulio“ filialas, Spindulio g. 5
11.00 val. edukacija „Nepamirštamieji: Laisvės gynėjų diena bibliotekoje“
Būtina registracija tel. +370 41 51 90 68, el. p. giedre.butkute@smsvb.lt
Šiaulių miesto savivaldybės viešosios bibliotekos Rėkyvos filialas, Energetikų g. 7
11.00 val. edukacija „Laisvės bokštas iš knygų“
Būtina registracija tel. +370 41 55 26 06, el. p. vaida.kondrotiene@smsvb.lt
Šiaulių miesto savivaldybės viešosios bibliotekos Bibliografijos-informacijos skyrius, Aido g. 27
11.00 val. viktorina „Kelias į Laisvę: Sausio 13-osios įvykiai“
Būtina registracija tel. +370 41 52 49 96, el. p rimante.filipaviciene@smsvb.lt
Šiaulių miesto savivaldybės viešosios bibliotekos „Saulės“ filialas, K. Korsako g. 10
Projektas iš dalies finansuojamas Lietuvos Respublikos kultūros ministerijos lėšomis.
Renginiai, jei nenurodyta kitaip, nemokami.
Renginių metu gali būti filmuojama ir fotografuojama, o medžiaga viešinama teisės aktų nustatyta tvarka.

Spektaklis BELA, BOSAS IR BULIS
2026-01-11 13:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Valstybinio Šiaulių dramos teatro (VŠDT) spektaklis pagal vokiečių dramaturgo Volkerio Ludvigo pjesę atgims su nauja energija! Spektaklyje pirmieji išgirsite specialiai šiam pasirodymui sukurtas dainas, kurias gyvai atliks jaunieji teatro aktoriai.
Pagrindiniai spektaklio personažai – septynmečių draugų trijulė – Bela, Bulis ir Bosas. Tai ne vardai, o pravardės, atitinkančios ir personažų charakterius. Bela – graži mergaitė, bet šiek tiek kaprizinga, gyvenanti tik su mama, Bulis – varganai gyvenančių tėvų vaikas, kuris ilgisi motiniškos šilumos. Bosas – turtingų tėvų vaikas, lepūnėlis. Visiems šiems pagrindiniams personažams trūksta artimųjų dėmesio ir meilės. Jie susidraugauja, vienas kitu rūpinasi ir bando padėti spręsti problemas. Ši vietomis skaudi, vietomis juokinga istorija pasakojama drąsiai, žaismingai, be perdėtos didaktikos ir moralizuojančio tono.
Spektaklio personažai vartoja norminę leksiką, tačiau ji tam tikrame kontekste gali nuskambėti šiurkščiai, įžeidžiai ar užgauliai.

Režisierius: Antanas Gluskinas
Vaidina:
Bela – Gintarė Ramoškaitė
Bosas – Tautvydas Galkauskas
Bulis – Severinas Norgaila
Belos mama – Danguolė Petraitytė
Valentinas – Juozas Žibūda
Grėblys, Ponas Bekas – Mindaugas Jurevičius
Nešikas – Juozas Bindokas
Muzikantas – Rusnė Navickaitė

Plačiau: https://teatrodromas.lt/bela-bosas-ir-bulis/
Renginio metu bus fotografuojama/filmuojama viešinimo tikslais.

Voldemaro Barakausko parodos „Lengvas sunkusis vanduo“ atidarymas
2026-01-08 18:00 (Europe/Helsinki) | „Laiptų galerija”
Sausio 8 d. 18 val. Šiaulių kultūros centro galerijoje „Laiptai“ vyks Voldemaro Barakausko parodos „Lengvas sunkusis vanduo“ atidarymas.
Bus papildyta.
Atidarymas nemokamas. Parodos lankymo kaina 2 Eur. Bilietus galima įsigyti Šiaulių kultūros centro galerijos „Laiptai“ kasoje.
Paroda veiks iki 2026 m. vasario 7 d.
Renginio trukmė: ~1 val.
Organizatorius – Šiaulių kultūros centras.
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.

Renginys nemokamas

Aštri komedija „Striptizo ereliai“
2026-01-08 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Pristatome visiškai atsinaujinusią, populiariausią ir jau kultine tapusią komediją „Striptizo ereliai“. Visiškai nesvarbu, ar jau teko matyti šią komediją, o gal ir ne vieną kartą, ar net nesate apie ją girdėję, visų mūsų, ir jūsų, laukia kardinalūs pokyčiai: naujas režisierius, nauji aktoriai, nauji kostiumai ir dekoracijos, nauji muzikiniai kūriniai ir šokių numeriai, pakitęs scenarijus ir dar ne viena intriguojanti staigmena!
Kasmet visoje Lietuvoje jau 14 metų gyvuojantis ir vis dar pilnas sales žiūrovų surenkantis spektaklis „Striptizo ereliai“ pasakoja apie šešis bedarbystės kamuojamus mažo Lietuvos miestelio vyrus. Pabodus diena iš dienos zulinti suolelius be didesnės naudos, vienam iš bičiulių šauna mintis, kaip susirasti veiklos ir užsidirbti pinigų: draugai nusprendžia tapti striptizo šokėjais…
Renginio trukmė: ~2 val. (su pertrauka)

Sauliaus Petreikio koncertas „Ei, Kalėda, Kalėda"
2026-01-04 18:00 (Europe/Helsinki) | Šiaulių dramos teatras
Multiinstrumentalistas Saulius Petreikis kviečia į ypatingus susitikimus. Nuotaikingi koncertai „Ei, Kalėda, Kalėda” bus ne tik muzikinis įvykis, bet ir šilumos, įkvėpimo bei bendrystės pripildyta patirtis.
„Kasmetinis šventinis turas po Lietuvą jau tapo gražia tradicija. Kalėdos – ypatingas metas, kai susitinkame su draugais, klausytojais ir dalinamės džiaugsmu. Koncerto pavadinimas – Ei, Kalėda, Kalėda – šaukinys, kuriuo mes kviečiame visus burtis, būti artimųjų rate ir drauge išgyventi džiaugsmą, nes Kalėdos yra džiaugsmas“, – sako Saulius Petreikis.
Šventinis Sauliaus Petreikio turas suteiks kiekvienam klausytojui progą patirti išskirtinį muzikinį vakarą. Scena bus tik subtili erdvė kūrybai, o tikroji magija atsiskleis artimame ryšyje tarp atlikėjų ir publikos bei ypatingoje, specialiai šiam turui sukurtoje muzikoje.
„Tikriausiai visiems pažįstamas tas bėgimo jausmas metų pabaigoje, kai kažko nespėji, kažkur skubi, kažką dar būtinai turi padaryti. Visos muzikantų grupės vardu noriu pakviesti jus stabtelti – bent trumpam sustoti ir atsitraukti nuo kasdienybės ir pabūti drauge muzikoje”, – į koncertus kviečia Saulius Petreikis.
Leiskitės į šią muzikinę kelionę ir prisijunkite prie šventinės nuotaikos su Sauliumi Petreikiu bei ypatingomis Kalėdų melodijomis, kurios pripildys ne tik salę, bet ir jūsų širdis!
Muzikantai:

Rahel Talts – klavišiniai;
Donatas Petreikis – gitara, balsas;
Vytis Vainilaitis – perkusija;
Artūrs Duckis – bosinė gitara;
Saulius Petreikis – pučiamieji instrumentai, balsas.

Naujametės dūzgės su DJ David Les
2025-12-31 23:30 (Europe/Helsinki) | Prisikėlimo aikštė
Gruodžio 31 d. 23.30–00.30 val. Prisikėlimo aikštėje vyks Naujametės dūzgės, kuriose gerą nuotaiką dovanos DJ David Les.
Renginio organizatoriai atkreipia dėmesį, kad Prisikėlimo aikštė – vieta be fejerverkų.
Renginio trukmė: ~1 val.

Džordana Butkutė. Man patinka Naujieji metai
2025-12-31 20:00 (Europe/Helsinki) | Šiaulių arena
Po balandžio pabaigoje įvykusio triumfo Kauno „Žalgirio“ arenoje, dainininkė Džordana Butkutė skelbia du naujus areninius koncertus. Gruodžio 31 d. ji parodys savo superhitų kupiną programą „Man patinka!“ Šiaulių arenoje, o kitų metų vasario 14 d. – Vilniaus „Twinsbet“ arenoje.
„Man patinka. Naujieji metai“ – taip pavadintas koncertas, kuris taps fantastišku 2025-ųjų uždarymu Šiauliuose. Džordana atliks visų laikų geriausius savo kūrinius „Tavo pasaulis“, „Nebenoriu laukt ilgai“, „Liūdna šventė“, „Viską pamiršau“, „Išeinu“, „Ištikimybė“, „Angelas nakty“, „Vienas namuose“, „Tavęs ieškojo mama“, „Nemylėjau tavęs“, „Man patinka“ ir kitus.
Naujai aranžuotų ir į pop stilistiką sugrąžintų hitų koncertas virs geriausia naujametine diskoteka su fejerverkais, ugnies pliūpsniais ir kitais efektais.
Tai, kas vyko „Žalgirio“ arenoje, buvo pavadinta visų laikų geriausiu Dž. Butkutės koncertu. Šiaulių ir Vilniaus arenose ji taip pat ketina visus palikti be žado nuo įspūdžių gausos.
Naujųjų metų vakarą kviečiame atvykti ir pradėti švęsti kartu DJ muzikos ritmu jau nuo 18:00!

Ievos Narkutės koncertas „Širdys ir girliandos“
2025-12-31 19:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Gyvenimas yra kaip girlianda. Gal kai žiūri iš labai labai arti, ir atrodo, kad viena spalva ir vienos rūšies šviesa viską nustelbia. Bet užtenka atsitraukti, praplėsti žvilgsnį ir pamatai, jog tai ne viena lemputė, o girlianda šviesų, kurios eina viena po kitos, veda viena į kitą, o kai žvelgi į jas visas, jos kažkaip savotiškai dera, papildo viena kitą. Tai tavo gyvenimo nutikimų girlianda.
Žmonės yra kaip girlianda. Ne kiekvienas sau, o visi sujungti iš pirmo žvilgsnio nepastebimais laideliais, kuriais tekanti energija įžiebia arba prislopina vidinę šviesą. Kiekvienas šviesą neša, kaip moka, saugo, kaip gali, šviečia tiek, kiek tuo metu sugeba. Tai tavo draugų girlianda.
Meilė yra kaip girlianda. Pavienis sužibėjimas nelabai ką reiškia, jei prieš tai ir po to – tik tamsa. Nes kai meilė tikra ir didelė, ji šviečia visomis spalvomis, vis įsižiebia, vieną šviesą palydėdama kita nutiesia tau kelią į pasaulį, kuris tampa tavo namais. Rodo tau kryptį, sujungia tave su kita širdimi. Kai meilė tikra ir didelė, pažvelgęs plačiau, pamatai, kad švyti visas tavo su ja nueitas kelias, nes jis pilnas mažų ir didesnių meilės veiksmų, žodžių ir linkėjimų. Tai tavo meilės girlianda.
Koncertas yra kaip girlianda. Girlianda dainų ir pasakojimų, šypsenų ir žvilgsnių, ramybės momentų ir susijaudinimo akimirkų, ir jie visi kartu tau byloja taip, tai dar vienas kalėdinis koncertas. Ieva Narkutė „Širdys ir girliandos“.
Tegu plaka širdys, tegu kelią mums visiems nušviečia šventinės girliandos.
Viskas bus gerai, nes tas kelias veda mus vienus prie kitų.
Renginio organizatorius – 1 val. 40 min.

Šventinis metų palydų koncertas „Pasitinkant Naujuosius“
2025-12-30 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Gruodžio 30 d. 18 val. Šiaulių kultūros centro galerijoje „Laiptai“ vyks šventinis metų palydų koncertas „Pasitinkant Naujuosius“.
Dalyvauja Kristina Zmailaitė (sopranas), Edmundas Seilius (tenoras), Arūnas Staškus (fortepijonas).
Atlikėjai kviečia publiką smagiam, lyriškam ir jautriam susitikimui. Visas pasaulis švenčia klausydami linksmų, bei jautrių operetės garsų, kur jausmai bei vyksmas ryškesnis nei gyvenime, kur meilė aistringai liepsnoja nuo jautrių prisipažinimų iki išsiskyrimo dramų.
Operos solistų pora, Kristina Zmailaitė (sopranas) ir Edmundas Seilius (tenoras), išskirtinei Šiaulių publikai pasiūlys populiarias, gurmaniškas ir retai girdimas melodijas. Koncerto erdvę užpildys Vienos bei Paryžiaus salių estetika, bei žavesys, kurio skambesį kartu kurs Arūnas Staškus (foretpijonas).
Koncerto programoje ne tik J. Strauss‘as, F. Lehar‘as ir I.Kalmanas, tačiau ir R. Hahn‘as bei C. Zeller‘is.

BIPLAN koncertas
2025-12-30 18:00 (Europe/Helsinki) | Koncertų salė „Saulė”
Tris dešimtmečius muzikuojanti grupė „Biplan“ nutraukia 6-erių metų tylą ir skelbia išleisianti naują studijinį albumą. Ilgai lauktas albumas „Viskas kaip patinka tau“ pasirodys rudenį ir bus pristatytas išskirtiniame koncerte Šiauliuose. Gruodžio 30 d. „Biplan“ visus gerbėjus kviečia susitikti Šiaulių koncertų salėje “Saulė”, kur jie ne tik išgirs grupės dainas koncerte, bet ir galės įsigyti šviežiai išleistą naująjį albumą.
Bilietus į grupės „Biplan“ naujo albumo pristatymo koncertą Šiauliuose galima įsigyti bilietų platinimo platformoje „Ticketmarket“.
„Kaip ir kiekvienas albumas, taip ir šis yra lyg savotiškas brūkšnys, žymintis tam tikrą gyvenimo atkarpą. Šis įrašas yra išskirtinis tuo, kad jis nebuvo įrašytas per vieną kartą, o gimė per keletą metų. Su juo pradėsime naują grupės etapą“, – sako grupės „Biplan“ lyderis Maksas Melmanas.
1995 metais susikūrusi grupė „Biplan“ yra viena ilgiausiai be pertraukos gyvuojančių Lietuvos muzikos grupių ir šiais metais švenčia savo 30-metį scenoje. Pagal hitų skaičių radijo stotyse grupė patenka tarp visų laikų populiariausių Lietuvos atlikėjų.

Renginio trukmė: 1 val. 40 min.

#MantaiPlinka: Stonkus, Katleris ir Bartuševičius
2025-12-29 19:00 (Europe/Helsinki) | Šiaulių arena
Areniniam „Mantų“ stand-up comedy projektui sukanka dešimtmetis. 2016-ųjų lapkritį startavę Klaipėdoje, 2026-ųjų sausį Vilniuje populiariausi šalies stand-up‘o meistrai užbaigs jau šeštąjį savo turą, šįkart pavadintą #MantaiPlinka.
Šiemet Stonkus, Katleris ir Bartuševičius rengiasi juokauti aštriomis ir šiek tiek nepatogiomis, tačiau kai kuriems iš mūsų – jau gerai pažįstamomis temomis.
Artėjant keturiasdešimtmečiui vyro gyvenimas keičiasi – nori to ar ne. Vis ryškiau virš kaktos šviečiantys retėjančio miško plotai primena, jog nekeliaujame jaunyn. Kiek spaudžiantis gelbėjimosi ratas, be priežasties maudžianti nugara, špinatų kokteiliai pusryčiams ir sporto treniruotės, kurias seka sąžinę graužiantis klausimas – ar tikrai vakar prieš miegą reikėjo prasukti pro šaldytuvą? Ir iš vis dar įmanoma į ketvirtą aukštą užlipti neuždusus? O jums irgi akyse užtemsta, kai greitai atsistoji?
Tai laikas, kuomet susitaikai su tuo, kas esi. Nustoji sau meluoti ir keli naujus iššūkius. Tai – brandos laikas, kuomet artimiausių draugų rate likus tik svarbiausiems žmonėms, savo gyvenime bandai rasti tikrąjį komfortą. O gal 40 – tai naujasis 30? Apie tai ir apie dar daugiau – virš dviejų valandų nenumaldomo juoko laukiamiausiame metų areniniame ture Lietuvoje.
Niekada nėra per anksti pradėti laukti Kalėdų – priešingai nei vešlūs plaukai, jos tikrai sugrįš. Ateinančią žiemą su lietuviško stand-up vėliavnešiais susitikite gruodžio 29 d. Šiaulių arenoje.
Šeštasis. Didžiausias. Brandžiausias. Geriausias. Tai – #MantaiPlinka.
#MantaiVienodai #MantaiGeriau #MantaiKieme #MantaiKurorte #MantaiNamie #MantaiPlinka #VabaloFilmai

Ovidijaus Vyšniausko koncertas
2025-12-29 18:00 (Europe/Helsinki) | Koncertų salė „Saulė”
Scenos legenda, unikalaus balso savininkas, talentingas kūrėjas, daugybės hitų, kuriuos dainuoja visa Lietuva, autorius Ovidijus Vyšniauskas su gyvo garso grupe surengs išskirtinį šventinį pasirodymą gruodžio 29 d. 18 val. koncertų salėje SAULĖ Šiauliuose. Koncertų metu Ovidijus, kaip savo dainoje „Išdalinau“ išdalina visą save iki paskutinio lašo, ir žiūrovai tai vertina lankydamiesi koncertuose ir niekada nepaleidžia iš scenos be pakartojimų ir glėbių gėlių. Daugiau nei 40 metų scenai atidavęs Ovidijus Vyšniauskas yra išleidęs dešimtį muzikinių albumų, surengęs daugybę koncertų Lietuvoje ir užsienyje, pelnęs žiūrovų besąlygišką meilę.
Scenos grandas iš savęs reikalauja daug atsakingesnės kūrybos: „palieku tik tai, kas svarbu, nereikalingų žodžių ar natų neturi būti. Norisi, kad daina būtų gera, tikra ir šilta“.
„Išdalinau“, „Mažyte mano“, „Žvaigždė rūke“, „Saulė leidžias“, „Nidai“, „Mamai“ ir tai vos kelios dainos kurias žino turbūt kiekvienas Lietuviškos muzikos klausytojas.
Šventinis vakaras, spinduliuojantis gerumu, šiluma ir tikrumu, pripildytas muzikinėmis istorijomis Šiauliuose gruodžio 29 d. koncertų salėje SAULĖ.

Premjera „SENJORAI“
2025-12-28 18:00 (Europe/Helsinki) | Koncertų salė „Saulė”
Spektaklis pagal italų dramaturgo Aldo Nicolaj pjesę „Geležinė karta“ (vertėja Inga Tuliševskaitė).
Režisierius – Rolandas Kazlas.
Scenografė – Elvita Brazdylytė.
Veikėjai:
Liberas Boka – Rolandas Kazlas.
Luidžis Lapalja – Evaldas Jaras.
Ambra – Vitalija Mockevičiūtė.
Kalbant paprastai, spektaklis „Senjorai“ – paprastas spektaklis, apie nepaprastą paprastų pensininkų gyvenimą. Pats spektaklio pavadinimas aiškiai sufleruoja, apie ką jis – senatvę. Ir kas gali pasakyti, kokia ir kas ji, toji senatvė? Komedija? Tragedija? Absurdas? Nesąmonė? O gal pati svarbiausioji žmogaus gyvenimo dalis? Matyt, visokių senatvių yra, kaip ir visokių žmonių. Vienam – tai aukso amžius, kitam – pragaras, trečiam… trečias taip ir nesupranta, kas su juo atsitiko ir toliau gyvena kaip gyvenęs: viduje dvidešimtmetis, o iš išorės – neišsimiegojęs jaunuolis. Ketvirtas – laukia nesulaukia, kada baigsis šis košmaras, penktam – niekad nebuvo taip smagu, kaip dabar, šeštam – atrodo, kad viskas tik prasideda… „Spręsk apie žmogų pagal tai, kaip jis baigia savo dienas.“ Šiame posakyje turbūt yra nemažai tiesos.
Pasak spektaklio „Senjorai“ režisieriaus ir vieno iš vaidmenų atlikėjo Rolando Kazlo: „Norėtųsi, kad šis spektaklis paprastam pensininkui duotų daugiau nei duoda maža pensija. O dar daugiau – būsimam senjorui. Nors pjesės herojai yra italai , norėtųsi, kad vyresnio amžiaus Lietuvos žiūrovas, apsilankęs spektaklyje, pasakytų ar tyliai sau pagalvotų: „tai apie mane“, „man daug kas atpažįstama“ arba „tokio spektaklio man dabar kaip tik ir reikėjo“.
Aktorių sudėtis išties įspūdinga: trys vienos kartos, vieno kurso draugai Vitalija Mockevičiūtė, Evaldas Jaras ir Rolandas Kazlas, po daugelio metų vėl susitinka ir, prisimindami jaunystę, scenoje pasitinka artėjančią senatvę. Niekas nežino, kiek metų V. Mockevičiūtei, tačiau bendras aktorių amžius kartu sudėjus – gana solidus: 165 metai! Visu šimtu daugiau nei amžius, kai išeinama į pensiją. Taip kad patirties, gilintis į senjorų pasaulį, senatvės herojų džiaugsmus ir vargus, turėtų užtekti.
Visus pasenusius, norinčius pasenti ir nesenstančius kviečiame į Premjerą „Senjorai“!
Nuo senatvės galima pabėgti. Kur? Kad ir į priešingą pusę nei bėga laikas: į vaikystę…

Durys atidaromos: 1 val. iki renginio pradžios.
Renginio trukmė: 1 val. 45 min.
Nemokamai: vaikai nemokamai neįleidžiami.
Nuolaidos: netaikomos.

Klasikinis baletas „Spragtukas“
2025-12-28 17:00 (Europe/Helsinki) | Šiaulių arena
Leiskite sau patikėti stebuklais šventiniuose baleto „Spragtukas“ pasirodymuose!
Daugiau nei prieš šimtą metų sukurtas vienas populiariausių ir mėgstamiausių baletų pasaulyje „Spragtukas“ – tai graži Kalėdų pasaka, kupina stebuklų, kuriais taip norisi tikėti šventiniu laikotarpiu. Įkvėpta E. T. A. Hofmano pasakos „Spragtukas ir pelių karalius“, ši istorija tapo neatsiejama kalėdinio laikotarpio dalimi. Ji tarsi nukelia į vaikystę, kviečia patikėti Kalėdų stebuklais ir leidžia stebėti gėrio ir blogio kovą, kurią galiausiai laimi meilė ir šviesa.
Šių metų gruodžio mėnesį savą šio baleto interpretaciją Lietuvoje pristatys prestižinė „Sofia Festival Ballet“ trupė, pelniusi pripažinimą visoje Europoje. Ilgametė šokėjų patirtis, nepriekaištinga klasikinio šokio technika ir išpuoselėta choreografija paverčia jų pasirodymus tikra meno švente. Šią trupę sudaro talentingiausi Ispanijos, Bulgarijos, Norvegijos, Makedonijos, Japonijos ir kitų šalių Nacionalinių operos ir baleto teatrų solistai.
„Sofia Festival Ballet“ – tai klasikinė baleto trupė, kurios repertuare – tokie spektakliai kaip „Don Kichotas“, „Miegančioji gražuolė“, „Žizel“ ir kt. Viešnagės Lietuvoje metu atlikėjai pristatys vieną gražiausių savo pastatymų – klasikinį baletą „Spragtukas“, kuris sužavės tiek mažus, tiek didelius.
Nepraleiskite progos išvysti šį šventinį baletą, kuris pavergs tiek mažus, tiek didelius ir užlies širdį tikra kalėdine dvasia – gruodžio 28 d. (sekmadienį) – Šiaulių arenoje.
💫 Leiskite sau patikėti stebuklais ir pasinerkite į „Spragtuko“ pasaulį!
Daugiau informacijos: https://www.spragtukasbaletas.lt/

Spektaklis vaikams „Laimė yra lapė“
2025-12-28 12:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Po metų pertraukos į sceną grįžta spektaklis „Laimė yra lapė“, kuris yra sukurtas pagal daugybę apdovanojimų Lietuvoje ir užsienyje pelniusią knygą vaikams. Spektaklyje pasakojama istorija apie draugystę ir gyvenimo vertybes – dosnumą, praradimo liūdesį, atradimo džiaugsmą. Visa tai parodoma gyvos muzikos ir pašėlusio, nuotaikingo bei interaktyvaus veiksmo fone.
Didelio susidomėjimo sulaukęs spektaklis apie laimę ir vėl džiugins mažuosius teatro mėgėjus. Skirtinguose Lietuvos miestuose vykstančiuose pasirodymuose jie galės susitikti su Lape ir Povilu bei susipažinti su jautria istorija, o skaičiusieji knygą, pagal kurią sukurtas spektaklis – palyginti jos veikėjus su aktorių įkūnytais personažais.
Knyga, pagal kurią sukurtas šis spektaklis, puikiai pažįstama Lietuvos ir užsienio skaitytojams. Rašytojos Evelinos Daciūtės ir dailininkės Aušros Kiudulaitės sukurta istorija apie lapės ir berniuko draugystę sulaukė pasaulinio susidomėjimo ir buvo puikiai įvertinta Italijos, Japonijos, Pietų Korėjos, Kinijos ir Amerikos knygų vaikams parodose, skaitoma visame pasaulyje.
„Labai laukiame naujų spektaklių ir susitikimų su vaikais, nes tai šventė ne tik vaikams, bet ir mums, spektaklio aktoriams. Juk ne kasdien turime galimybę su jais šėlti, kvailioti ir svajoti. Vaikai šiame spektaklyje tampa aktyviais dalyviais, kurie kartu su mumis daro mankštą, ieško panelės Margaritos ir atsakymo kas yra laimė“, – sako spektaklyje vaidinanti aktorė Daiva Rudytė.

Renginio trukmė ~ 1 val.

Ingos Jankauskaitės koncertas
2025-12-27 19:00 (Europe/Helsinki) | Koncertų salė „Saulė”
Artėjant gražiausioms metų šventėms, gruodžio 27 dieną Inga Jankauskaitė kviečia į ypatingą koncertą, kuris sukurs magišką ir šventišką nuotaiką Šiaulių koncertų salėje „Saulė“.
Jaukioje atmosferoje skambės gerai žinomos ir mylimos dainos. Tai bus vakaras, pripildytas nuoširdumo, gyvo garso ir šventinės dvasios – puiki proga pasinerti į kalėdinį laukimą ir pasimėgauti kokybiška muzika.
Pirmieji 50 bilietų pigiau!

Akustinis Giedrės koncertas
2025-12-27 19:00 (Europe/Helsinki) | Šiaulių arena
Gruodžio 27 d. 19 val. Šiaulių arenos mažojoje salėje – jaukus, šventiškas ir nuoširdus GIEDRĖS koncertas kartu su pianistu Andrejumi Polevikovu!
„Mielieji, visada gera grįžti į Šiaulius. Kviečiu susitikti prieš pat Naujuosius metus akustiniame koncerte. Tie pora kartų, kuomet su pianistu Andrejumi Polevikovu koncertavome Jūsų mieste, parodė, kokia šilta ir stiprią energiją spinduliuojanti yra Šiaulių publika. Kartojam! Gražaus ir prasmingo švenčių laukimo.“ – GIEDRĖ.

Miuziklas „Paryžiaus katedra“
2025-12-27 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Legendinė „Paryžiaus katedra“ šiemet grįžta į didžiąsias Lietuvos scenas.
„Tai pati gražiausia kada nors parašyta meilės istorija. „Paryžiaus katedra“ pasiekė visus įmanomus miuziklo rekordus Lietuvoje ir Europoje. Kiekvieną kartą dainuodamas šiame miuzikle jaučiuosi kaip pirmą kartą – vėl ir vėl iš naujo išgyvenu šią nuostabią istoriją“, – sako Kvazimodo ir Grenguaro partijas atliekantis Deividas Norvilas.
„Kai pirmą kartą išgirdau „Paryžiaus katedrą“ pamaniau, kad palaiminti tie, kurie gali atlikti tokią gražią muziką. Tuo metu Lietuvoje miuziklo žanras nebuvo populiarus, todėl dalyvavimas tokiame projekte buvo labiau mano svajonė nei realybė. Šiandien ji išsipildė su kaupu – jau 16 metų dainuoju šiame miuzikle. Labai džiaugiuosi, kad turiu tokią galimybę, kad muzika sugeba jaudinti ne tik mano, bet ir šio žanro gerbėjų širdis!“, – sako „Paryžiaus katedros“ pažiba Raimondas Baranauskas.
Fluer De Lys vaidmenį kurianti Vaida Genytė kiekvieną kartą dainuodama „Paryžiaus katedroje“ jaučiuosi labai laiminga: „Šio sceninio-koncertinio pastatymo muzika ir siužetas pavergia visų širdis! Ne veltui jis Lietuvoje gyvuoja jau 16 metų. Aš labai džiaugiuosi, kad esu šio didingo kūrinio dalimi!“.
Miuziklas „Paryžiaus katedra“ sukurtas pagal klasikos vertybe tapusio Viktoro Hugo romaną, išleistą 1831 m. Tai istorija apie meilės ir aistros draskomą jaunos čigonės Esmeraldos širdį, apie blogio ir gėrio kovą, apie rūpestį ir atsidavimą, puikybės ir dorovės akistatą. Esmeraldos likimas tragiškas, tačiau amžina meilė ir tyri jausmai jai kuproto varpininko Kvazimodo širdyje išlieka rusenti iki gyvenimo pabaigos.
Režisierius: Ramūnas Marcinkus
Vaidina:
Kvazimodas – Raimondas Baranauskas
Kvazimodas, Grenguaras – Deividas Norvilas-Deivis
Febas, Grenguaras – Mindaugas Zimkus
Febas – Egidijus Bavikinas, Aleksandras Dirmantas, Rokas Laureckis
Fluer De Lys – Vaida Genytė, Renata Voitechovskaja-Norvilė
Klopinas – Vladas Kovaliovas, Justinas Lapatinskas
Frolas – Žanas Voronovas
Esmeralda – Akvilė Garbenčiūtė, Austėja Lukaitė, Ieva Juozapaitytė, Miglė Pivoriūnaitė
Grenguaras – Povilas Meškėla
Keletas įdomių faktų apie miuziklą:
– Pirmą kartą 1998 m. miuziklas buvo parodytas „Palais de Congrès“ rūmuose Paryžiuje;
– Įrašytas į Gineso rekordų knygą kaip labiausiai perkamas miuziklas – vien tik prancūziškai kalbančiose šalyse buvo parduota apie 7 milijonus įrašų vienetų;
– Pagrindinis šio kūrinio singlas „Belle“ (liet. „Graži“) , užėmęs prancūzų muzikos „Top 10“ pirmą vietą, laikėsi ten net 33 savaites ir buvo pripažintas pačia gražiausia daina, sukurta per 50 metų;
– Muziką sukūrė vienas garsiausių Prancūzijos kompozitorių ir atlikėjų Ričardas Kočiantė (Richard Cocciante);
– Tai vienas sėkmingiausių miuziklų, kuris buvo parodytas daugiau kaip 20 šalių, surengta virš 5000 pasirodymų, o jį matė virš daugiau kaip 15 milijonų žmonių;
– Miuziklas išverstas į 8 kalbas.
Renginio trukmė: ~2 val. (su pertrauka)

Koncertas Rokas Yan | Miražai
2025-12-26 19:00 (Europe/Helsinki) | Šiaulių arena
Oficialu: didelio susidomėjimo sulaukiantis Roko Yan šou „Miražai“ per Kalėdas įvyks ir Šiaulių arenoje
Vienas populiariausių pastarųjų metų šalies pop muzikos kūrėjų ir atlikėjų Rokas Yan lapkričio 28 dieną Vilniaus „Twinsbet“ arenoje surengs įspūdingą muzikos šou „Miražai“. Kruopščiai apgalvotame šou klausytojų laukia daugybė staigmenų. Šiandien skelbiama, kad šis Roko Yan pasirodymas gruodžio 26 dieną įvyks ir Šiaulių arenoje.
„Nepaprastai esu dėkingas visiems, kurie laukia šio pasirodymo ir tiki mūsų komanda. Didžiulė dovana, kad šiandien galiu pakviesti į antrąjį šio koncepto šou Šiaulių arenoje. Dar didesnė motyvacija ir atsakomybė, kad magija, kurią sukursime „Miražuose“ būtų ypatinga šventė“, – apie gruodžio 26 dieną įvyksiantį koncertą pasakoja Rokas Yan.
Pasak kūrėjo, būsimame šou laukia daugybė staigmenų, kurios nustebins muzikine ir vizualine prasme.
„Ruošiame visiškai naują šou, kuris nukels į iliuzijos ir tikrovės paribį. Ten, kur užmiršime, kas yra tikra, o kas – tik mūsų norų projekcija. Muzika ir vaizdas taps tiltais tarp sapno ir realybės“, – apie pasirodymą atvirauja dainininkas.
Tai, kad antrasis areninis šou „Miražai“ įvyks gruodžio 26-ą, antrąją Šv. Kalėdų dieną, Šiaulių arenoje, atlikėjas neslepia džiaugsmo ir dėkingumo savo klausytojams.
„Šis koncertas Šiauliuose – dar vienas didelis žingsnis man, įkvėptas gyvenimo. Lyg ištroškę dykumos klajūnai, vis vaikomės to, ko galbūt net nėra. Kartais ir aš jaučiuosi, lyg bėgčiau paskui miražus. Bet jūs esate mano tikrovė. Visa tai vyksta – ir vyksta dabar. Atsidėkosiu taip, kaip moku geriausiai. Lauksiu jūsų“, – kviesdamas į areninį šou „Miražai“ teigia Rokas Yan.
Roko Yan areniniai šou „Miražai“ įvyks lapkričio 28 dieną Vilniaus „Twinsbet“ arenoje ir gruodžio 26 dieną Šiaulių arenoje. Bilietus į koncertus platina Bilietai.lt.

Šventinis koncertas „KAI SKAMBA KALĖDOS...“
2025-12-26 17:00 (Europe/Helsinki) | Koncertų salė „Saulė”
Kai žiemos vakarus užlieja šviesos, kai ore pakvimpa mandarinais, cinamonu ir laukimu – atkeliauja Kalėdos. Tai metas, kai sustoja laikas, kai vėl esame arčiau vieni kitų, o muzika tampa tiltu tarp kasdienybės ir stebuklo.
Šventinis koncertas „KAI SKAMBA KALĖDOS…“ kviečia patirti šio ypatingo laikotarpio grožį per muziką – švelnią, jaudinančią, džiaugsmingą ir įkvepiančią. Čia susitinka trys kartos atlikėjų, dalijasi šviesa ir muzika, kuri primena, jog Kalėdos – ne tik data kalendoriuje, bet būsena širdyje.

GIULIJA IR MONIKA FALCON – sopranas
ADRIJANA BALSYTĖ– sopranas
KAROLINA PARMAS– sopranas
ŠIAULIŲ KULTŪROS CENTRO KAMERINIS CHORAS „ATŽALYNAS“
ŠIAULIŲ PUČIAMŲJŲ ORKESTRAS

Diriguoja:
SIGITAS VAIČIULIONIS, GEDIMINAS BRŪZGA, MINDAUGAS ŽALALIS
Programoje skambės Jaroslavo Cechanovičiaus jautrus kūrinys „Kalėdų ankstų rytą“, Antonio Vivaldi didingasis „Magnificat“. Šventinę atmosferą papildys populiarios dainos, tarp jų M. Noviko „Dainuokim po du“, M. Bublé „Sway“ bei orkestro atliekamas J. Pierpont / G. F. Handel „Jingle Bells in Swing“.
